Florin Gardoș este convins: "Nu îl văd pe Coman să lipsească de la EURO!"
Florinel Coman face un sezon memorabil la FCSB, pe care vrea să îl încununeze cu titlul de campion în Liga 1.
Prestațiile extremei stânga din echipa bucureșteană nu au trecut neobservate. Florin Gardoș, fostul fundaș român, consideră că "Mbappe de România" trebuie musai selecționat pentru EURO 2024.
"Nu îl văd pe Coman să lipsească de la EURO!"
"În niciun caz nu îl văd pe Coman să lipsească de la EURO. Nu îl văd nici să lipsească din primul 11 în momentul ăsta, cu toate că sunt variante pe partea stângă și nu îi va fi ușor lui Edi pentru că sunt doar 20 de locuri pentru jucătorii de câmp.
Mai mult de doi pe post nu ai cum să îi iei pentru că probabil îi iei degeaba. Coman nu cred că va lipsi nici din lot, nici din primul 11, dar contează foarte mult ce se va întâmpla atunci. Anul trecut, play-off-ul lui a fost senzațional.
Sper să reușească să țină forma. Se poate întâmpla ca în ultima lună sau în ultimele 6 săptămâni să nu mai dea gol sau assist", a mărturisit Florin Gardoș, conform sport.ro.